Visit Site
Recommended byColombia
ఆస్ట్రేలియా గడ్డపై నిన్న ముగిసిన నాలుగు టెస్టుల సిరీస్‌లో అత్యద్భుతంగా రాణించిన పంత్ ఒక భారీ శతకంతో పాటు.. మొత్తంగా 350 పరుగులతో రెండో టాప్ స్కోరర్‌గా నిలిచాడు. దీంతో.. అతనికి వన్డే, టీ20ల్లోనూ వరుసగా అవకాశాలివ్వాలంటూ సౌరవ్ గంగూలీ, అజహరుద్దీన్, ఆకాశ్ చోప్రా తదితర మాజీ క్రికెటర్లు డిమాండ్ చేశారు. వన్డే జట్టు నుంచి పంత్‌ని తప్పించడానికి గల కారణాలను తాజాగా ఎమ్మెస్కే ప్రసాద్ మీడియాతో వెల్లడించారు.
‘భారత్ జట్టు ప్రపంచకప్ ప్రణాళికల్లో రిషబ్ పంత్ కూడా ఒక వికెట్ కీపర్‌గా ఉన్నాడనడంలో ఎలాంటి సందేహం లేదు. రేసులో ఉన్న ముగ్గురు వికెట్ కీపర్లు (ధోనీ, పంత్, దినేశ్ కార్తీక్) ఇటీవల అత్యుత్తమంగా రాణిస్తున్నారు. అయితే.. ఆస్ట్రేలియాతో టీ20, టెస్టు సిరీస్‌‌ల్లో ఆడిన పంత్‌కి విశ్రాంతి ఇవ్వాలనే ఉద్దేశంతోనే తప్పించాం. అతనే కాదు.. టీమ్‌లోని ఆటగాళ్లందరి పని ఒత్తిడిపైనా దృష్టి సారించి నిర్ణయం తీసుకుంటున్నాం’ అని ఎమ్మెస్కే ప్రసాద్ వివరించారు.
ఆసీస్‌‌తో నాలుగు టెస్టుల సిరీస్‌లో అత్యధిక వికెట్లు పడగొట్టిన జస్‌ప్రీత్ బుమ్రాని కూడా ఈరోజు వన్డే జట్టు నుంచి తప్పించిన సెలక్టర్లు.. అతని స్థానంలో హైదరాబాద్ పేసర్ మహ్మద్ సిరాజ్‌కి అవకాశం కల్పించిన విషయం తెలిసిందే. ప్రపంచకప్‌ ముందు పని ఒత్తిడి తగ్గించి తగినంత విశ్రాంతి ఇవ్వాలనే ఉద్దేశంతో ఆ నిర్ణయం తీసుకున్నట్లు సమాచారం.
ఆస్ట్రేలియాతో వన్డే సిరీస్‌లో తలపడే భారత్ జట్టు ఇదే..!
విరాట్ కోహ్లీ (కెప్టెన్), రోహిత్ శర్మ (వైస్ కెప్టెన్), కేఎల్ రాహుల్, శిఖర్ ధావన్, అంబటి రాయుడు, దినేశ్ కార్తీక్, కేదార్ జాదవ్, మహేంద్రసింగ్ ధోని (వికెట్ కీపర్), హార్దిక్ పాండ్య, కుల్దీప్ యాదవ్, చాహల్, రవీంద్ర జడేజా, భువనేశ్వర్ కుమార్, ఖలీల్ అహ్మద్, మహ్మద్ షమీ, మహ్మద్ సిరాజ్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.